tartuNLP/wikipedia-smugri-20251201 huggingface dataset:
Tokyo Sexwale

Mosima Gabriel "Tokyo" Sexwale (sündinud 5. märtsil 1953 Orlando Westis (tänapäeval Soweto)) on Lõuna-Aafrika Vabariigi poliitik ja ettevõtja.
Tokyo Sexwale on venda rahvusest. Ta on pärit Godlieve ja Frank Sexwale kuuelapselisest perekonnast. Keskkooli lõpetas ta 1972. aastal. Hüüdnime Tokyo sai ta seetõttu, et ta tegeles karatega. Juba keskkooliõpilasena osales ta poliitilises tegevuses, toetades Aafrika Rahvuskongressi ja olles Musta Teadvuse Liikumise (Black Consciousness Movement) ja Lõuna-Aafrika Üliõpilaste Liikumise (South African Students' Movement) liige. Ülikooli ärinduse alal lõpetas ta Svaasimaal. 1975. aastal sõitis ta Nõukogude Liitu, kus sai Moskvas ja Simferopolis poliitilist ja sõjalist väljaõpet. 
1976. aastal pöördus ta Lõuna-Aafrika Vabariiki tagasi. 1977. aastal ta vahistati ja mõisteti 1978. aastal 18 aastaks vangi. Vanglast vabanes ta ennetähtaegselt 9. juunil 1990. 1990. aasta septembris valiti ta Aafrika Rahvuskongressi Gautengi piirkonna täitevkomiteesse ning ta oli Aafrika Rahvuskongressi juhatuse avalike suhete osakonna juhataja. 1991. aasta septembris sai ta Aafrika Rahvuskongressi Gautengi piirkonna juhatajaks.
7. maist 1994 kuni 19. jaanuarini 1998 oli ta Tokyo Sexwale Gautengi provintsi peaminister.
1998. aastal lahkus poliitikast ja asus tegutsema eraettevõtluses. 
2007. aasta detsembris valiti ta Aafrika Rahvuskongressi Rahvusliku Täitevkomitee liikmeks. 10. mail 2009 sai ta elamumajanduse ministriks. President Jacob Zuma vabastas ta ministriametist 9. juulil 2013.
Asjatundjate komisjon

Asjatundjate komisjone on Eestis moodustatud mitmeid:
Aleksander Transtok

 
Aleksander Transtok (26. jaanuar 1925 Kuressaare – 16. november 2014 Kohtla-Järve) oli eesti kergejõustiklane ja sporditegelane.
Haridus.
1950 lõpetas Kuressaare Ehitustehnikumi. 
Isiklikku.
Tema tütar on koolijuht Mare Roosileht.
Balge

Balge on vald Saksamaal Alam-Saksi liidumaal Nienburgi kreisis. Valla pindala on 33,07 km². 31. detsembril 2017 elas seal 1734 inimest. Vald asub Weseri kaldal.
Ajalugu.
1. märtsil 1974 ühendati Balge, Blenhorst, Bötenberg, Buchhorst, Holzbalge, Mehlbergen ja Sebbenhausen, et moodustada uus Blenhorsti vald. 23. jaanuaril 1976 sai ametlikuks nimeks Balge.
Hõlmikpuu sündroom

Hõlmikpuu sündroom on kujuteldav meditsiiniline diagnoos, mida omistatakse mõne kasuliku teo või suure ürituse takistajatele väidetavalt ebaoluliste asjaolude ületähtsustamisega. Sündroomist hakati Eesti avalikkuses rääkima 1980. aastate lõpus, mil Tallinna taheti ehitada Estonia teatri uut hoonet ja tribüüni oktoobri- ja maiparaadide vastuvõtmiseks, kuid selle püstitamiseks oleks hävitatud Euroopa põhjapoolseim, looduskaitsealune Süda tänava hõlmikpuu ("Ginkgo biloba"), sadu teisi elujõulisi puid ja 35 hoonet.
Tegu pole tegeliku meditsiinilise diagnoosiga, vaid retoorilise vahendiga oponentide motiivide madaldamiseks ja nende rühmade killustamiseks. Fraasi algse kasutuse eesmärk oli jaga ja valitse meetodil "tülli ajada keskkonnakaitsjaid ja teatrisõpru, looduskaitset ja osa kultuuritegelastest". Seetõttu on väärtuskonfliktides hõlmikpuu sündroomile apelleerijatele vastandudes räägitud ka "hõlmikpuu sündroomi sündroomist".
William A. Wheeler

William Almon Wheeler (30. juuni 1819 Malone, New York – 4. juuni 1887 Malone) oli USA poliitik, asepresident 1877–1881 Rutherford B. Hayesi presidendiks oleku ajal.
Ta õppis õigusteadust Vermonti ülikoolis, kuid õpingud jäid pooleli. 1845 võeti ta advokatuuri liikmeks ning ta tegutses kodulinnas Malone'is.
Wheeler oli New Yorgi osariigi senati liige 1858–1859. 
1861–1863 ja 1869–1877 oli ta USA Esindajatekoja liige.
Balfour

Balfour on olnud mitme inimese ja asula nimi:
Marklohe

Marklohe on vald Saksamaal Alam-Saksi liidumaal Nienburgi kreisis. Valla pindala on 32,94 km². 31. detsembril 2017 elas seal 4527 inimest.
Marklohe vald paikneb 5 km Nienburgist Weseri vastaskaldal ja poolel teel Verdenist Mindenisse.
Ajalugu.
1931. aastal muutis linn oma algse nime "Lohe" Markloheks. Spekulatsioon oli, et keskset kogunemispaika Marklohet kutsuti eelkristlike sakside poolt Marklo. Seda ideed ei ole kinnitatud.
Kultuur ja huviväärsused.
Marklohes on vabaõhuteater. See on Marklohe harrastusnäitlejate seltsi kodu ja seda juhivad vabatahtlikud. Igal suvel esitavad nad alamsaksa murdes näidendi.
Selts on tegus ka talvekuudel. Marklohe Prantsusmaa külalistemajas mängitakse Nienburg/Weseri sarvetöid.
Hooned.
Püha Clemensi kirik ehitati 12. sajandil ning seal on seinamaalingud ja nikerdused kooris.
Wietzen

Wietzen on vald Saksamaal Alam-Saksi liidumaal Nienburgi kreisis. Valla pindala on 40,41 km². 31. detsembril 2017 elas seal 2170 inimest.
Estorf (Weser)

Estorf on vald Saksamaal Alam-Saksi liidumaal Nienburgi kreisis. Valla pindala on 19,78 km². 31. detsembril 2017 elas seal 1706 inimest.
Napier

Napier on olnud mitme inimese ja asula nimi:
ISCC-NBS-i värvide tähistamise süsteem

ISCC-NBS-i värvide tähistamise süsteem (inglise keeles "System of Color Designation") on Ameerika Ühendriikides Inter-Society Color Councili ja Riikliku Standardibüroo (National Bureau of Standards) poolt 1930. aastatel välja töötatud standardsete värvinimetuste süsteem.
Inter-Society Color Council (ISCC) oli ses koostöös Ameerika Ühendriikide kaubandusorganisatsioonide huvide esindaja ja Riiklik Standardibüroo oli Ameerika Ühendriikide valitsuse esindaja. Värvide tähistamise süsteemi eesmärgid sõnastati 1932. aastal. Süsteem pidi olema vahend, mille abil saaks tähistada värvusi üldarusaadavalt Ameerika Ühendriikide farmakopöas, National Formulary dokumentides ja ülevaatekirjanduses. Tähistus pidi olema piisavalt täpne ja standardiseeritud, et see saaks olla aktsepteeritud ja kasutatav teaduses, samas piisavalt kõikehõlmav, et saaks ühtmoodi kasutada nii teaduses, kunstis kui ka tööstuses, ja olema tavatarbijale piisavalt arusaadav. Süsteem püüdis luua ühtset alust, mille järgi saaks värvusi defineerida erinevates valdkondades moest ja trükitööstusest botaanika ning geoloogiani, nii et iga tööstusharu ja valdkond ei peaks hakkama leiutama oma vajadustele vastavat, aga teistega ühildamatut värvisüsteemi.
Süsteemi kirjelduse avaldas National Bureau of Standards 1939. aastal. 1955. aastal ilmus "The Color Names Dictionary", kus oli peale nimetuste hulgaliselt ristviiteid teiste süsteemide ja sõnaraamatutega. 1965. aastal anti välja näidisvärvikaardid ja raamat "The Universal Color Language". 1976. aastal kirjastati mõlemad varem ilmunud raamatud kombineerituna pealkirjaga "Color: Universal Language and Dictionary of Names".
Põhimõte.
Iga ISCC-BNS süsteemi nimetus on mõeldud tähistama üht värvuseplokki Munselli värvisüsteemis. Kokku on nimetusi 267. Kõiki värvinimesid kõigi omadussõnadega ei ühendata, näiteks pole erkpruuni ("vivid brown") ega väga sügavat roosat ("very deep pink").
Süsteem baseerub 13 põhivärvinimel:
Põhivärvinimede vahel asetsevad 16 vahekategooriat:
Igale neist saab veel vajadusel lisada mõne täpsustava omadussõnalise täiendi, mida on kokku 20:
Eelpool on ära toodud ISCC-NBS-i värvide tähistamise süsteemi ingliskeelsete märksõnade täpsed tõlked, mis ei pruugi kattuda eestikeelse värvisõnavaraga ühe või teise tooni kohta. "Strong" märgitakse värvuste kohta, mis on tuhmunud tooniga ja keskmise tumedusega, samas kui eestikeelne sõna "tugev" osutab pigem küllastatusele.
Kasutamine.
ISCC-NBS-i värvustetähiseid kasutab näiteks rahvusvaheline värvainete indeks. Ameerika Ühendriikides kasutatakse seda laialdaselt, näiteks hambaportselanide, ravimite, muldade, mineraalide värvuste kirjeldamiseks.
Milli Rebane

Milli Rebane (kodanikunimega Ludmilla Grosholm; 8. juuli 1907 Järavere, Viljandimaa – 23. märts 1989 Haabneeme) oli eesti laulja (sopran) ja tantsija. Ta töötas alates 1929. aastast Estonia teatris, kus esines nii koorilaulja kui ka tantsijana. 
Isiklikku.
Ta oli Imavere koolmeistri Hans Rebase tütar.
Tema abikaasa oli Martin Grossholm.
Pennington

Pennington on olnud mitme inimese, asula ja haldusüksuse nimi:
Hotell St. Olav

Hotell St. Olav on Tallinna vanalinnas aadressil Lai 5 asuv keskaegse interjööriga hotell. 
Hoone ajalugu ja arhitektuur.
Tänapäevase Lai 5 hoone kohal asetses kunagi kaks hoonet. Esimene elamu rajati 1437. aastal linnavalitseja Gosshalk Borsteli loal. Maja sisehoovi ehitati 16. sajandi algul kaks aita, mis 17. sajandi algul muudeti ühtseks hooneks. Teateid lõuna suunas asetsevast elamust leidub juba 1505. aastast. 18. sajandil olid lõunapoolse kinnistu hooned mitmeid kordi varemeis. Maanõunik A. Budberg ostis 1780. aastatel kaks krunti korraga ja ehitas selle asemele tänapäevani säilinud kolmekorruselise aadlimaja. 1830. aastatel tehti ehitist veidi ümber.
Eelkirjeldatud hoonetes elasid kunagi tuntud kodanikud, nagu Oleviste kiriku pastor Gabriel Elfring, aadliperekondade järgmised põlved Bergid, Stackelbergid ja kindraladjutant Paul von Kotzebue. 
Elamus paiknes 20. sajandil Lindforsi pärijate trüki- ja kirjastajate liit ning ajalehe Kaja toimetus. Lisaks tegutses seal juudi kirjanduse ja dramaturgia organisatsioon Bjalik. Nõukogude Liidu ajal asetses elamus Teaduslik Raamatukogu ning Tallinna Polütehnilise Instituudi Ajaloomuuseum. Hoone on tunnistatud 30. augusti 1996. a määrusega kultuurimälestiseks. 
Hoonet iseloomustab klassitsistlik stiil, mille soklikorrus on rusteeritud. Peakorrus on varaklassitsistliku dekooriga ning madal "mezzanino"-korrus on kaetud karniisiga. Maja keskosas on kolmnurkfrontooniga keskrisaliit ja peakorrusel asub Veneetsia aken kahe ümarkaarse aknaga. Akende ees oli kunagi neljale joonia sambale toetuv ažuurse sepisvõrega rõdu, mis 1830. aastatel vahetati välja konsoolidele toetuvaga. Hoone keskteljel asetseb kõrge võlvitud kangialune, mis on ühendatud peasissekäiguga.
Saal ja muud klassitsistlikud esindusruumid paiknevad hoone teisel korrusel. Teise korruse ruumides on lihtsad peegellaed ja trepid on treitud balustritega. Keldrikorrusel on võlvlaed ning seal on säilinud ka mõni paeplaatidega talalagi. Säilinud on dekoratiivne avatud roosiõie motiiviga "piscinanishi" laekivi, põhja-tiibhoone esimese korruse maalitud palktalalagi ja barokiajastust pärinevad nahktapeedi fragmendid.
Hoone hotellina.
Elamu renoveeriti 2003. aastal ja hoones alustas tegevust hotell St. Olav. Hotell St. Olav on disainitud keskaegselt, kuid mugavused on tänapäevased. Hoone neljal korrusel paikneb 90 omapärase interjööriga tuba. Kõik toad on kujundatud täiesti erinevalt. Niisamuti on toad eri suurusega.
Kõikide hotellitubade viimistluses on kasutatud ainult ökoloogiliselt puhtaid ja naturaalseid materjale. Tubadesse on paigaldatud looduslikku kivi, puust tehtud pseudogooti detaile ja mustrilisi kangaid. Põrandad on ehitatud naturaalsest korkpuust.
Hotellis on kolm konverentsisaali, mis mahutavad 35–120 inimest. Konverentsisaale iseloomustavad kõrged laed ja Veneetsia aknad. St. Olavi hotelli restoran lähtub Vene köögi kontseptsioonist, restoranil on ka rõdu. Hotell St. Olav on Tallinna vanalinna kõige suurem hotell.
Williston

Williston on olnud mitme inimese ja asula nimi:
Loxton

Loxton on olnud mitme inimese ja asula nimi:
Dolores Ibárruri

Isidora Dolores Gómez Ibárruri (tuntud kui La Pasionaria; 9. detsember 1895 – 12. november 1989) oli baski päritolu Hispaania ajakirjanik ja kommunistlik poliitik. Ta sai tuntuks oma loosungiga "¡No Pasarán!" ("Nad ei pääse läbi!") Madridi lahingu ajal 1936. aasta novembris.
Isidora Dolores sündis vaese baski kaevuri pere üheteistkümnest lapsest kaheksandana.
Ta sai Hispaania Kommunistliku Partei (PCE) liikmeks 1921. aastal. 1936. aastal valiti ta Hispaania parlamendi liikmeks. Kodusõja ajal pidas ta rea kõnesid, millest osa kanti üle raadios. 1939. aastal põgenes ta Hispaaniast ning elas eksiilis Prantsusmaal ja Nõukogude Liidus. 1977. aastal naasis ta Hispaaniasse ning valiti samal aastal taas Hispaania parlamendi liikmeks.
Aastatel 1942–1960 oli ta PCE keskkomitee peasekretär.
Tal oli kuus last, neist viis tütart. Neli tütart surid lapsena, poeg Rubén Ruiz Ibárruri hukkus Stalingradi lahingus.
212 eKr

212. aasta eKr ehk "ab urbe condita" DXLII (542).
Peeter Paan (täpsustus)

Peeter Paan on šoti romaani- ja näitekirjaniku J. M. Barrie loodud tegelaskuju, mille järgi on nimetatud:
Elands Bay

Elands Bay (afrikaani keeles Elandsbaai) on linn Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas. Linn asub Atlandi ookeani rannikul.
Lõuna-Aafrika Vabariigi 2011. aasta rahvaloenduse andmetel oli Elands Bay elanikest värvilisi 60,13% mustanahalisi aafriklasi 30,62%, valgeid 7,54%, India või Aasia päritolu inimesi 1,38% ja teisi 0,33%. Afrikaani keelt pidas emakeeleks 74,62% inimesi, koosa keelt 17,11%, inglise keelt 4,00% ja viipekeelt 0,92%.
Herolds Bay

Herolds Bay (afrikaani keeles Heroldsbaai) on asula Lõuna-Aafrika Vabariigis Lääne-Kapimaa provintsis Garden Route'i ringkonnas. Herolds Bay asub India ookeani rannikul.
Asula on saanud nime vaimuliku Tobias Johannes Heroldi järgi.
Lõuna-Aafrika Vabariigi 2011. aasta rahvaloenduse andmetel oli Herolds Bay elanikest valgeid 61,65%, värvilisi 33,81%, mustanahalisi aafriklasi 2,70%, India või Aasia päritolu inimesi 0,14% ja teisi 1,70%. Afrikaani keelt pidas emakeeleks 89,53% inimesi ja inglise keelt 9,59%.
Jason Wiles

Jason Austin Wiles (sündinud 25. aprillil 1970 Kansas Citys Missouris) on Ameerika Ühendriikide näitleja.
Brebeneskul

Brebeneskul (ukraina keeles Бребенескул) on mägi Ukrainas Ida-Karpaatides Ida-Beskiidides Tšornohora ahelikus.
Mägi asub Taga-Karpaatia oblasti ja Ivano-Frankivski oblasti piiril.
Brebeneskul on kõrguselt teine mägi Ukrainas.
Mäe jalamil orus asub Brebeneskuli järv.
Katariina (seriaal)

"Katariina" (vene keeles "Екатерина") on Venemaa ajalooline draamasari.
Sari räägib Anhalt-Zerbsti printsessi Sophie Friederike Auguste tõusust Venemaa troonile ning tema valitsusajast keisrinna Katariina II-na. Sarja tootja on Venemaa telekanal Rossija 1, esimese hooaja esimene osa läks kodukanalis eetrisse 24. novembril 2014.
Sarja esimene ja teine hooaeg linastus ETV-s 2018. aastal.
Jacobsbaai

Jacobsbaai on asula Lõuna-Aafrika Vabariigis Lääne-Kapimaa provintsis West Coasti ringkonnas Saldanha Bay vallas. Jacobsbaai asub Atlandi ookeani rannikul.
Lõuna-Aafrika Vabariigi 2011. aasta rahvaloenduse andmetel oli Jacobsbaai elanikest valgeid 94,95%, värvilisi 3,37%, India või Aasia päritolu inimesi 0,96% ja mustanahalisi aafriklasi 0,48%. Afrikaani keelt pidas emakeeleks 87,02% inimesi, inglise keelt 11,78% ja viipekeelt 0,48%.
Noorte Riigikogu

Noorte Riigikogu on Tallinnas Riigikogu istungitesaalis toimuv noorte kogunemine, kus imiteeritakse päris-Riigikogu. Üritus on toimunud kaks korda: 2007 ja 2015. Ürituse patroon on Allar Jõks.
Esimene üritus toimus 17.-18. veebruaril 2007. Üritust korraldas MTÜ Tegusad Eesti Noored.
Nüüdseks on ürituse korraldamise üle võtnud Mudel-Eesti Sihtasutus, taaselustades 2022. aasta märtsis selle formaadi. Formaati lisati ka meedia töö matkimine.
Lambert's Bay

Lambert's Bay (afrikaani keeles Lambertsbaai) on linn Lõuna-Aafrika Vabariigis Lääne-Kapimaa provintsis West Coasti ringkonnas Cederbergi vallas. Lambert's Bay asub Atlandi ookeani rannikul.
Lambert's Bay on asutatud 1913. aastal, linnaõigused sai 1969. aastal.
Lõuna-Aafrika Vabariigi 2011. aasta rahvaloenduse andmetel oli Lambert's Bay elanikest värvilisi 74,53%, valgeid 15,90%, mustanahalisi aafriklasi 8,97%, India või Aasia päritolu inimesi 0,23% ja teisi 0,38%. Afrikaani keelt pidas emakeeleks 90,86%, koosa keelt 5,80% ja inglise keelt 1,75%.
Husum (Alam-Saksi)

Husum on vald Saksamaal Alam-Saksi liidumaal Nienburgi kreisis. Valla pindala on 39,84 km². 31. detsembril 2017 elas seal 2351 inimest.
Landesbergen

Landesbergen on vald Saksamaal Alam-Saksi liidumaal Nienburgi kreisis. Valla pindala on 41,92 km². 31. detsembril 2017 elas seal 2710 inimest. Vald asub Weseri paremkaldal, umbes 10 km Nienburgist edelas ja 35 km Mindenist kirdes.
Leese

Leese on vald Saksamaal Alam-Saksi liidumaal Nienburgi kreisis. Valla pindala on 29,65 km². 31. detsembril 2017 elas seal 1652 inimest.
Rietpoort

Rietpoort on asula Lõuna-Aafrika Vabariigis Lääne-Kapimaa provintsis West Coasti ringkonnas Matzikama vallas.
Rietpoort on saanud alguse 1913. aastal asutatud katoliku misjonijaamast.
Lõuna-Aafrika Vabariigi 2011. aasta rahvaloenduse andmetel oli Rietpoorti elanikest värvilisi 99,07%, India või Aasia päritolu inimesi 0,52%, mustanahalisi aafriklasi 0,31% ja valgeid 0,10%. Afrikaani keelt pidas emakeeleks 96,80% inimesi, inglise keelt 1,24% tsvana keelt 0,72% ja sotho keelt 0,72%.
Soome-ugri toetusrühm

Soome-ugri toetusrühm on Riigikogu juures tegutsev rühm, mille eesmärkide seas on hoida kultuurialaseid kontakte soome-ugri rahvastega, samuti edendada nende rahvaste haridust ja kultuuri.
Rühm moodustati esimest korda 1992 VII Riigikogu juurde. Alates sellest ajast on iga uue Riigikogu juurde alati moodustatud ka soome-ugri toetusrühm.
Stolzenau

Stolzenau on vald Saksamaal Alam-Saksi liidumaal Nienburgi kreisis. Valla pindala on 65 km². 31. detsembril 2017 elas seal 7479 inimest. Vald asub Weseri vasakkaldal, umbes 20 km Nienburgist edelas ja 25 km Mindenist kirdes. 20. sajandi teise poole jooksul paiknes Stolzenaus Hollandi kuninglike õhujõudude üksus.
Sirje Virkus

Sirje Virkus (neiupõlvenimega Sirje Lehtla; sündinud 15. detsembril 1956 Pärnus) on eesti infoteadlane.
Haridus.
Ta on lõpetanud 1975. aastal Pärnu 1. Keskkooli ja 1979. aastal Tallinna Pedagoogilise Instituudi ning kaitsnud 1996. aastal magistritöö infoteaduses Tallinna Pedagoogikaülikoolis. 2011. aastal kaitses ta doktoriväitekirja info- ja kommunikatsiooniteadustes Ühendkuningriigis Manchesteri Metropoli Ülikoolis.
Töö.
Aastatel 1978–1985 töötas ta Eesti Teadus- ja Tehnikainformatsiooni ning Majandusuuringute Instituudis. Alates 1985. aasta augustist on ta töötanud Tallinna Ülikoolis infoteaduste osakonna juhatajana (1999–2002 ja 2005-2007) ning sotsiaalteaduskonna teadus- ja välissuhete prodekaanina (1999–2000); 2015. aastast on infoteaduste akadeemilise suuna juht. Alates 2012. aastast on ta Tallinna Ülikooli infoteaduse professor.
Teadustöö.
Virkuse teadustegevus on seotud infopädevuse, infokultuuri ning info- ja raamatukogundusliku hariduse uurimisega. ETIS-e andmetel on tal ilmunud 274 teaduspublikatsiooni. Tema juhendamisel on kaitstud 38 magistritööd ja kaks doktoritööd.
Erialane ja teaduskorralduslik tegevus.
Ajakirja Infofoorum asutaja ja peatoimetaja (1996–2005), ajakirjade Library Review, Global Knowledge, Memory and Communication, Journal of Integrated Information Management,Qualitative and Quantitative Methods in Libraries,Nordic Journal of Information Literacy in Higher Education, Education for Information, Information Research ja teaduskogumike seeria Knowledge &amp; Information: Studies in Information Science toimetuskolleegiumi liige. European Association of Distance Teaching Universities juhatuse liige (2003–2016) ja täidesaatva komitee liige (2009–2011), Library and Learning Support Academic Network of European Assocition of Distance Teaching Universities liige (1998. aastast; aseesimees 1998–1999, esimees 1999–2002). Euroopa Raamatukogu- ja Infoalase Hariduse ja Uuringute Assotsiatsiooni (European Association for Library and Information Education and Research/EUCLID) juhatuse liige (2018–).
Kõrgkooliõpik.
Virkus on kõrgkooliõpiku "Infoteadused teoorias ja praktikas" (Tallinna Ülikooli Kirjastus, Tallinn 2017, 726 lk; ISBN 978-9985-58-836-9) autor ja toimetaja.
Linsburg

Linsburg on vald Saksamaal Alam-Saksi liidumaal Nienburgi kreisis. Valla pindala on 23,5 km². 31. detsembril 2017 elas seal 949 inimest.
Linsburgi vald asub riigimetsa Grinderwald põhjaservas, umbes 10 minuti sõidu kaugusel Nienburg/Weserist lõunas.
Laurence Olivier Award

Laurence Olivier Award (ka The Laurence Olivier Awards, Olivier Awards) on auhind, mida alates 1976. aastast annab igal aastal välja Londoni Teatriühing parimatele kutselistele Londonis asuvatele teatritele ja Londonis etendunud lavastustele. 
Auhindu jagatakse neljas põhikategoorias (draama, muusikal, produktsioon, tants/ooper) ja eriauhindade kategoorias.
Eesti Demokraatlik Tööerakond

Eesti Demokraatlik Tööerakond oli Eesti registreerimata erakond, mis eksisteeris 1989-1990. Erakonna asutamine toimus 27.04.1989 Tallinnas. Erakonna esimeheks valiti Vello Saatpalu. 
1990 moodustati Eesti Demokraatliku Tööerakonna, Eesti Sotsiaaldemokraatliku Iseseisvuspartei, Vene Sotsiaaldemokraatliku Partei Eestis ja Eesti Sotsialistliku Partei Välismaa Koondise liitumisel uus erakond: Eesti Sotsiaaldemokraatlik Partei.
Eesti Sotsiaaldemokraatlik Iseseisvuspartei

Eesti Sotsiaaldemokraatlik Iseseisvuspartei oli Eesti registreerimata erakond, mis eksisteeris 1990. 
1990 moodustati Eesti Demokraatliku Tööerakonna, Eesti Sotsiaaldemokraatliku Iseseisvuspartei, Vene Sotsiaaldemokraatliku Partei Eestis ja Eesti Sotsialistliku Partei Välismaa Koondise liitumisel uus erakond: Eesti Sotsiaaldemokraatlik Partei.
Eesti Vabariigi Partei

Eesti Vabariigi Partei oli Eesti registreerimata erakond, mis eksisteeris 1992.
Eesti Vabariigi Partei osales koos Noarootsi Tervisliku Eluviisi Seltsiga nime all Valimisliit Eesti kodanik 1992. aasta Riigikogu valimistel. Valimisliit sai 31 553 häält (6,89%) ja 8 kohta Riigikogus.
Noarootsi Tervisliku Eluviisi Selts

Noarootsi Tervisliku Eluviisi Selts on Lääne maakonnas Noarootsis tegutsev selts (mittetulundusühing).
Noarootsi Tervisliku Eluviisi Selts osales koos Eesti Vabariigi Parteiga nime all Valimisliit Eesti kodanik 1992. aasta Riigikogu valimistel. Valimisliit sai 31 553 häält (6,89%) ja 8 kohta Riigikogus.
Loodusseaduse Partei

Loodusseaduse Partei oli Eesti registreerimata erakond, mis eksisteeris 1992.
Partei osales 1992. aasta Riigikogu valimistel 3-liikmelise nimekirjaga ja kogus 368 häält (0,08%). Partei ei pääsenud Riigikokku.
Apollon Štšedrin

Apollon Fedosijevitš Štšedrin (vene keeles Аполлон Феодосиевич Щедрин; vkj 1./ukj 12. november 1796 Peterburi – 19./31. detsember 1847 Peterburi) oli vene arhitekt, kolleegiuminõunik ning Keiserliku Kunstiakadeemia ehituskunsti teooria professor.
Töid.
Štšedrin on 1823. aastal Jõgeveste mõisa kalmistule püstitatud Barclay de Tolly mausoleumi arhitekt. 
Ta on 11. novembril 1849 Tartus avatud Barclay de Tolly monumendi postamendi autor.
Plettenberg Bay

Plettenberg Bay (afrikaani keeles Plettenbergbaai) on linn Lõuna-Aafrika Vabariigis Lääne-Kapimaa provintsis Garden Route'i ringkonnas, Bitou valla halduskeskus. Linn asub India ookeani rannikul.
Portugali meresõitjad panid 16. sajandil piirkonnale nimeks Bahia Formosa. Plettenberg Bay asutati 1779. aastal. Linn on saanud nime Kapi koloonia kuberneri Joachim van Plettenberg järgi. 1868. aastal sai linn suures tulekahjus rängalt kannatada.
Lõuna-Aafrika Vabariigi 2011. aasta rahvaloenduse andmetel oli Plettenberg Bay elanikest mustanahalisi aafriklasi 60,3%, värvilisi 21,6%, valgeid 16,0%, India või Aasia päritolu inimesi 0,4% ja teisi 1,6%. Koosa keelt pidas emakeeleks 53,7% inimesi, afrikaani keelt 27,4%, inglise keelt 13,0% ja teisi keeli 5,9%.
Ryan Sessegnon

Kouassi Ryan Sessegnon (sündinud 18. mail 2000 Roehamptonis) on Inglismaa jalgpallur, kes mängib vasakkaitsja või vasaku äärepoolkaitsjana Inglismaa Premier League'i klubis Tottenham Hotspur.
Ta liitus 2008. aastal Fulhami noorteakadeemiaga. Klubi põhimeeskonnas tegi ta debüüdi 16 aasta ja 81 päeva vanuselt 9. augustil 2016 EFL Cupi mängus Leyton Orienti vastu. Inglismaa esiliigas tegi ta debüüdi 16. augustil mängus Leeds Unitedi vastu. Juba järgmises mängus 20. augustil lõi ta Cardiff City vastu oma klubikarjääri esimese värava. Ta sai sellega esimeseks 2000. aastatel sündinud mängijaks, kes on Inglismaa liigasüsteemis värava löönud ja kõige nooremaks väravalööjaks Inglismaa esiliigas.
Hooajal 2016–17 käis Inglismaa esiliigas väljakul kokku 25 korral ja lõi viis väravat. Ta valiti sel hooajal liiga sümboolsesse koosseisu. Järgmine hooaeg kujunes veelgi edukamaks, kui ta lõi liigas 46 mänguga kokku 15 väravat, sealhulgas sai ta 21. novembril mängus Sheffield Unitedi vastu kirja kübaratriki. Fulham sai liigas kolmanda koha ja tõusis tänu võitudele üleminekumängudel järgmiseks hooajaks Premier League'isse. Ka hooajal 2016–17 valiti ta esiliiga sümboolsesse koosseisu ning lisaks esiliiga parimaks mängijaks.
Premier League'is tegi ta debüüdi 11. augustil 2018 mängus Crystal Palace'i vastu. Esimese värava lõi ta liigas 20. oktoobril mängus Cardiff City vastu. Sessegnon sai sellega esimeseks 2000. aastal sündinud mängijaks, kes on Premier League'is värava löönud.
2019. aasta augustis sõlmis ta viieaastase lepingu Tottenham Hotspuriga. 11. detsembril 2019 lõi ta UEFA Meistrite Liiga alagrupimängus värava Müncheni Bayerni vastu, saades Tottenham Hotspuri noorimaks väravalööjaks Meistrite Liigas. 2020. aasta oktoobris suundus ta üheks hooajaks laenule Saksamaa Bundesliga klubisse TSG 1899 Hoffenheim.
2017. aastal tuli ta Inglismaa kuni 19-aastaste koondisega omaealiste Euroopa meistriks.
Bruno Alves

Bruno Eduardo Regufe Alves (sündinud 27. novembril 1981 Póvoa de Varzimis) on endine Portugali jalgpallur (keskkaitsja).
Pärast jalgpallurikarjääri lõppu sai ta Kreeka kõrgliigaklubi Ateena AEK spordidirektoriks.
Klubikarjäär.
Ta alustas klubikarjääri kodumaal Porto jalgpalliklubis. Karjääri algusaastatel mängis ta põhiliselt klubi duubelmeeskonnas ning oli laenul teistes Portugali klubides. Porto põhimeeskonnas tegi ta debüüdi hooajal 2005. aastal. Porto põhimeeskonda murdis ta ennast hooajal 2006–07. Ta mängis Portos kuni 2010. aastani ning tuli sel ajal klubiga neljal korral Portugali meistriks. 2009. aastal valiti ta parimaks Portugali kõrgliiga mängijaks.
2010. aasta augustis sõlmis ta lepingu Venemaa kõrgliigaklubiga Peterburi Zenit. Üleminekusumma oli 22 miljoni eurot. Ta mängis Zenitis kuni 2013. aastani ja tuli klubiga kahel korral Venemaa meistriks.
2013. aasta juunis sõlmis ta kolme aasta pikkuse lepingu Türgi kõrgliigaklubiga Fenerbahçe. Hooajal 2013–14 tuli ta klubiga Türgi meistriks ja võitis 2014. aastal lisaks Türgi superkarika.
2016. aasta juunis sõlmis Alves kahe aasta pikkuse lepingu äsja Itaalia kõrgliigasse tõusnud Cagliariga.
Hooajal 2017–18 mängis ta Šotimaa kõrgliigaklubis Rangers.
2018. aasta suvel naasis Alves Itaalia kõrgliigasse, liitudes ühe aasta pikkuse lepingu Parmaga. Parmas mängis ta lõpuks kokku kolm hooaega.
2021. aasta juulis sõlmis ta kaheaastase lepingu Portugali kõrgliigaklubiga Famalicão, kuid leping katkestati kaks nädalat hiljem. 2021. aasta septembris sõlmis ta üheaastase lepingu Kreeka kõrgliigaklubiga Apollon Smyrnis, mis jäigi tema jalgpallurikarjääri viimaseks klubiks.
Koondisekarjäär.
Portugali jalgpallikoondises mängis Alaves aastatel 2007–2018 kokku 96 korda ja lõi 11 väravat. Debüüdi Portugali jalgpallikoondises tegi Alves 2007. aasta juunis Kuiveidi vastu. Esimese värava lõi ta koondise särgis sama aasta 13. oktoobril EM-i valikmängus Aserbaidžaani vastu.
Ta kuulus Portugali koondisse 2010., 2014. ja 2018. aasta maailmameistrivõistlustel, 2008., 2012. ja 2016. aasta Euroopa meistrivõistlustel ning 2017. aasta FIFA konföderatsioonide karikaturniiril. Lisaks kuulus ta Portugali võistkonda 2004. aasta suveolümpiamängude jalgpalliturniiril.
Isiklikku.
Ka Bruno Alvese vanem vend Geraldo Alves on olnud profijalgpallur.
Manuel Fernandes

Manuel Henrique Tavares Fernandes (sündinud 5. veebruaril 1986 Lissabonis) on Portugali jalgpallur. Ta mängib poolkaitsjana Venemaa kõrgliiga klubis Moskva Lokomotiv.
Ta alustas klubikarjääri kodumaal Lissaboni Benficas, mille esindusmeeskonnas tegi ta debüüdi 2004. aastal. Esimesel hooajal sai ta Benfica teiseks noorimaks väravalööjaks. Järgmisel hooajal murdis ta ennast juba klubi põhimeeskonda. Hooajal 2004–05 tuli klubiga Portugali meistriks.
Hooaja 2006–07 mängis ta laenumängijana Inglismaa kõrgliigas, esmalt Portsmouthis ja seejärel Evertonis.
2007. aasta augustis sõlmis ta kuueaastase lepingu Hispaania kõrgliiga klubiga Valencia. Üleminekusumma oli 12 miljonit naelsterlingit. Debüüdi Hispaania kõrgliigas tegi ta 2. septembril mängus UD Almería vastu. Hooaja 2007–08 teise poole mängis ta laenumängijana taas Evertonis. Hooajal 2008–09 sai ta Valencia põhimeeskonna liikmeks. Esimese värava lõi ta Hispaania kõrgliigas 5. oktoobril 2008 mängus Real Valladolidi vastu.
2010. aasta detsembris suundus ta laenule Türgi kõrgliiga klubisse Beşiktaş. Järgmise aasta juulis sõlmis ta klubiga püsiva lepingu. 2011. aastal võitis ta klubiga Türgi karika.
Moskva Lokomotivis mängib Fernandes alates 2014. aastast. Ta on klubiga tulnud korra Venemaa meistriks ja võitnud kaks Venemaa karikat. UEFA Euroopa Liiga hooaja 2017–18 alagrupimängus 28. septembril lõi ta Tšehhi klubi Fastav Zlíni vastu 17 minutiga Euroopa Liiga ajaloo kiirema kübaratriki.
Debüüdi Portugali jalgpallikoondises tegi Fernandes 2015. aastal. Sama aasta märtsis lõi ta sõprusmängus Kanada vastu oma koondisekarjääri esimese värava. Ta kuulus Portugali koondisse 2018. aasta maailmameistrivõistlustel, kus ta pääses väljakule vaid kaheksandikfinaalis Uruguay vastu.
Ka tema nõod Gelson Fernandes, Cabral ja Edimilson Fernandes mängivad jalgpalli või on kutselised jalgpallurid.
Rodewald

Rodewald on põllumajanduslik küla ja vald Saksamaal Alam-Saksi liidumaal Nienburgi kreisis. Valla pindala on 60,31 km². 31. detsembril 2017 elas seal 2545 inimest. Oma pikkusega 14 km on Rodewald pikkuselt teine küla Alam-Saksimaal, Saksamaal ja on jagunenud kolmeks talukogukonnaks, mis on tuntud lihtsalt kui alumine, keskmine ja ülemine talukogukond ("Obere", "Mittlere" ja "Untere Bauerschaft").
Vald asub umbes 40 km Hannoverist põhjas, 125 km Hamburgist lõunas ja kuulus kuni 1974. aasta haldusreformini Neustadt am Rübenberge kreisi.
Ajalugu.
Rodewaldi on ajaloolistes ürikutes esmamainitud 13. sajandi alguses, mille järgi Mindeni piiskop nõudis, et Wölpe krahv looks asula. Süstemaatilise metsadest puhastamisega põhjapiirkonnas, mis täna on "Untere Bauernschaft", loodi küla ja sealt tulenes ka lõpuks nimi; otsene tõlge "puhastama + mets", s.o. alamsaksa "roode" 'juurima' ja "wald" 'mets'. Iga asunik sai võrdse suurusega maatüki Hagenhufendorf formaadis, tüüpiline kõrgkeskaegse maaomandi vorm.
Need maatükid, mis ei olnud laiemad, kui taluhooned, kuigi mitusada meetrit sügavuti, olid suurusega 60-70 morgenit ("Morgen" oli ligikaudu maatükk, mille üks mees härja taga hommikupoolikul künda suutis). Seda kõrgkeskajale tüüpilist maaomandi meetodit võib veel jälgida, kui sõita piki Landesstraßet 192 ("Dorfstrasse" põhjas ja "Hauptstrasse" lõunas).
Sajandite jooksul pikenes küla märkimisväärselt L 192 mõlamas otsas, olles asustatud tüüpiliste "Fachhallenhäuser" või puitraam taluhoonetega, mida leidub kõikjal Põhja-Saksa madalikul.
Alles pärast Teist maailmasõda ja autode massidele kättesaadavaks muutumisega hakkas külas nägema hooneid, mida kasutati üksnes eluasemena, kuigi maastiku ja praktilisuse vahelise tasakaalu tagamiseks arendati kaks uut ala tihedamalt asustatud keskuses ja tööstuspark lõunaservas. Selle algne võlu on säilinud avatud ruumiga piki tänavat, jätkates Hagenhufendorfi formaadi kuvamist.
Steimbke

Steimbke on vald Saksamaal Alam-Saksi liidumaal Nienburgi kreisis. Valla pindala on 63,06 km². 31. detsembril 2017 elas seal 2480 inimest. Vald asub umbes 12 km Nienburgist idas ja 40 km Hannoverist loodes, soo- ja nõmmemaal, samas kui kesksel kohal on "Blindesee".
Ajalugu.
Esimene Steimbke dokument on aastast 1175. Kolmekümneaastase sõja ajal vallutas katoliiklik Tilly Steimbke ajutiselt.
Küla arendamisel oli 1934. aastal suurim osaline tööstusliit Gewerkschaft Brigitta, mis alustas naftatootmist. Brigitta rajas tööstustöölistele elumaju ja mitmekülgseid spordirajatisi, küla sai näiteks voogvalgustusega staadioni ning sise- ja välisujula. Vahepeal on naftatootmise vähendamine toonud kaasa nende pumpade kaotamise, mis olid varem Steimbke maamärgid.
Romain Saïss

Romain Ghanem Paul Saïss (sündinud 26. märtsil 1990 Bourg-de-Péage'is, Prantsusmaal) on Maroko jalgpallur. Ta mängib kaitsja või poolkaitsjana Türgi kõrgliigaklubis Beşiktaş ja Maroko jalgpallikoondises.
Enne Wolverhampton Wanderersiga liitumist mängis ta Prantsusmaa klubides Olympique de Valence, Clermont, Le Havre ja Angers.
2016. aastal nelja-aastase lepingu Inglismaa esiliigaklubiga Wolverhampton Wanderers. Debüüdi klubi meeskonnas tegi ta 17. septembril 2016 mängus Newcastle'i vastu. Esimese värava lõi ta Inglismaa esiliigas 30. septembril 2017 Burton Albioni vastu. Esimese värava Premier League'is lõi ta 26. septembril 2018 Fulhami vastu. Aastatel 2018–2022 mängis ta Wolverhamptoniga neli hooaega Inglismaa kõrgliigas.
2022. aasta juunis liitus ta Beşiktaşega.
Debüüdi Maroko jalgpallikoondises tegi ta 2012. aasta novembris sõprusmängus Togo vastu. Esimese värava lõi ta koondise särgis 20. jaanuaril 2017 Aafrika rahvaste karikavõistluste alagrupimängus, kui kohtuti samuti Togoga. Ta on kuulunud Maroko koondisse ka 2018. ja 2022. aasta maailmameistrivõistlustel ning 2019. ja 2022. aasta Aafrika rahvaste karikavõistlustel .
Võõrsil löödud väravate reegel

 
Võõrsil löödud väravate reegel on jalgpallimatši võitja otsustamise viis, kui meeskonnad mängivad kaks korda - kodus ja võõrsil. Reegli järgi loevad vastasmeeskonna staadionil löödud väravad topelt juhul, kui kahe mängu koondseis on viigiline [2]. See tähendab, et juhul kui meeskond A võidab kodumängu seisuga 1:0, kuid kaotab võõrsil mängu 2:1, siis koondseisult 2:2 edeneb meeskond A võõrsil löödud värava eelisega. Enamik juhtudel on see taolises olukorras peamine võitja selgitamise viis, olukorras kus ka võõrsil löödud väravatega ei ole võimalik meeskondasid eraldada, otsustatakse võitja penaltiseeriaga. 
Kasutamine.
Võõrsil löödud väravate reegel võeti kasutusele, et vältida olukordi, kus meeskonnad peavad mängima ühe vastasseisu lahendamiseks kolm või enam mängu lühikese aja jooksul. Varem mängiti viigiseisu puhul üks lisamäng. Peamiselt kasutatakse seda reeglit väljalangemismängude otsustamisel, kus mängitakse edasipääseja selgitamiseks mõlema meeskonna koduväljakul üks mäng. Populaarsed sarjad Euroopas on UEFA Meistrite Liiga ja UEFA Euroopa Liiga. Samuti kasutatakse reeglit maailma- ja Euroopa meistrivõistluste väljalangemisfaasis. 
Kriitika.
Võõrsil löödud väravate reegli kohta on öeldud, et see annab eelise esimesena võõrsil mängivale meeskonnale. Väidetavalt võtab see ära kodumeeskonna eelise mängida ründavamalt kartes, sisse lasta väärtuslikku võõrsil löödud väravat. Vastukaaluks on öeldud, et reegel annab kahemängulistele vastasseisudele juurde põnevust ja lisab juurde mängutempole. Samuti tekib küsimus, et juhul kui mäng läheb lisaajale, on võõrsil mängival meeskonnal 30 minutit rohkem, et reeglist kasu lõigata. Sellele on vastukaaluks öeldud, et kodumeeskonnal on oma fännide ees mängimise eelis.
Telekommunikatsiooni lühendite loend

Telekommunikatsiooni lühendite loendis on esitatud peamiselt inglise keelest pärit lühendeid, mis on rahvusvaheliselt kasutusel.
W.
[[WAAS]], "Wide Area Augmentation System" – USA [[satelliitnavigatsioon]]i süsteem, mis kasutab asukoha määramise täpsuse suurendamiseks spetsiaalseid geostatsionaarseid satelliite
Vaata ka.
[[Kategooria: Lühendid]]
[[Kategooria:Informaatika loendid]]
Stilbaai

Stilbaai on linn Lõuna-Aafrika Vabariigis Lääne-Kapimaa provintsis Garden Route'i ringkonnas Hessequa vallas. Linn asub India ookeani rannikul Goukou jõe suudmes.
Stilbaai on asutatud 1894. aastal.
Lõuna-Aafrika Vabariigi 2011. aasta rahvaloenduse andmetel oli Stilbaai elanikest valgeid 92,34%, mustanahalisi aafriklasi 3,50%, värvilisi 3,24%, India või Aasia päritolu inimesi 0,14% ja teisi 0,80%. Afrikaani keelt pidas emakeeleks 84,53% inimesi ja inglise keelt 13,65%.
213 eKr

213. aasta eKr ehk "ab urbe condita" DXLI (541).
Grimeerija

Grimeerija on inimene, kelle tööks on luua grimmi abil erinevaid karaktereid, sobitades näitleja loomulikku välimust vastava rolliga. Grimeerija kutseoskusnõuete aluseks on jumestaja kutseoskusnõuded. Grimeerija leiab tööd teatrites, filmistuudiotes, meedias, salongides, kontserdiasutustes, tsirkuses jne.
Grimeerija oskused ja omadused.
Grimeerija oskused ja omadused:
Grimeerija töö on vahelduva iseloomuga ja toimub graafiku alusel. Täpsed kutse andmise tingimused määratakse kindlaks kutse andmise korras.
1) lõikus 
2) värvimine 
3) keemiline lokk
Väljaõpe ja koolitus.
Eestis saab grimeerimist õppida kahes koolis:
Kui grimeerija kutse/eriala on omandatud, leiab grimeerija tööd teatrites, kontserdiasutustes, filmistuudiotes, tsirkuses, meedias, salongides ja mujal. Nõutav on keskharidus, grimeerimisalane koolitus, grimeerija esitlusmaterjali (portfoolio) omamine ja vähemalt 3-aastane erialane pidev töökogemus viimase 5 aasta jooksul jumestajana või grimeerija õpilasena.
214 eKr

214. aasta eKr ehk "ab urbe condita" DXL (540).
Surnud 2019

"Sellel leheküljel loetletakse 2019. aastal surnud tuntud inimesi ja loomi.
Piirialade valitsuskomisjon

Piirialade valitsuskomisjon oli 1993- eksisteerinud komisjon, mis moodustati selleks, et lahendada Petserimaa ja Narva jõe taguste Eesti Vabariigi aladega seotud probleeme.
Komisjoni esimees oli Tiit Riismaa.
Neville Chamberlain

Arthur Neville Chamberlain (18. märts 1869 – 9. november 1940) oli Suurbritannia Konservatiivse Partei poliitik, Suurbritannia peaminister 1937–1940. 
Ta kirjutas alla Müncheni kokkuleppele Adolf Hitleriga 1938. aasta septembris. Tema lepituspoliitika viis selleni, et Tšehhoslovakkia loovutati Saksamaale. Ta oli Suurbritannia valitsusjuht ka teise maailmasõja esimese 8 kuu jooksul.
Tema isa Joseph Chamberlain oli samuti poliitik ja Suurbritannia parlamendi liige. Ka Neville'i vanem poolvend Austen Chamberlain oli parlamendiliige. Neville Chamberlain valiti parlamendiliikmeks 1918. aastal. 1923. aastal asus ta tervishoiuministri kohale ja oli seejärel 1923–1924 ja 1931–1937 varakantsler ning vahepeal 1924–1929 taas tervishoiuminister. Pärast Stanley Baldwini ametist lahkumist sai temast peaminister.
3. septembril 1939 teatas ta oma kõnes sõja kuulutamisest Saksamaale.
Stöckse

Stöckse on vald Saksamaal Alam-Saksi liidumaal Nienburgi kreisis. Valla pindala on 38,57 km². 31. detsembril 2017 elas seal 1265 inimest. Vald asub "Krähe" metsas Langendammi ja Steimbke vahel.
Seal on väike järv Stöckser See. Vaatamisväärne on Giebichenstein, suur rändrahn, mis pärineb jääajast, ja kivivare pronksiajast.
Diepenau

Diepenau on vald Saksamaal Alam-Saksi liidumaal Nienburgi kreisis. Valla pindala on 70,05 km². 31. detsembril 2017 elas seal 3861 inimest.
Raddestorf

Raddestorf on vald Saksamaal Alam-Saksi liidumaal Nienburgi kreisis. Valla pindala on 33,07 km². 31. detsembril 2017 elas seal 1872 inimest.
Kringel

Kringel (alamsaksa keeles "kringel" &lt; vanapõhja "kringla" 'ring') on kaheksa- või B-kujuline sai või kook. 
Suuremad kringlid on tavaliselt palmikukujuliste keerdudega. Kringlid on levinud peamiselt Põhja-Euroopas Saksamaalt ja Hollandist Skandinaavia ja Baltimaadeni, kuid mõnel määral tuntakse neid ka Venemaal ja Ameerika Ühendriikides (kus neid seostatakse peamiselt Taani mõjudega).
Kringlid võivad olla nii soolased kui ka magusad, enamasti tehakse neid pärmitainast. Soolakringliteks kutsutakse väikesi soolaseid, vesikringlitesarnaseid küpsetisi, mida tarvitatakse suupistena. Suhkrukringlid on mõnevõrra suuremad maiustused, mis tehakse vahel ka mure- või lehttainast. Suuremad kringlid on tavaliselt täidise või lisanditega (nt rosinakringel), neid kasutatakse sageli pidulikel puhkudel tordi asemel. Soolastest on Eestis populaarsed näiteks singi-juustukringlid. Magusas täidises on sageli rosinad, martsipan, kohupiim, kaneel, kardemon, pähklid jms ning kringlikatteks šokolaad. Uuemal ajal müüakse kringlitena ka analoogseid küpsetisi, mis on mitte kaheksakujulised, vaid sõõrjad ja mida varem nimetati pärgadeks.
Tõenäoliselt pärinevad kringlid vesikringlist (saksa "Brezel"), mille katoliku mungad tõid Taani 13. sajandil. Taani ja norra keeles nimetatakse kringleid "kringle", mitmus "kringler"; rootsi keeles "kringla", mitmus "kringlor"; soome keeles "rinkeli" ja saksa keeles "Kringel". Hollandis tuntakse üht tüüpi magusat kringlit nimetusega "krakeling".
Venemaal tuntakse kringleid 18. sajandist. 1710. aastal Venemaaga liidetud Soome linn Viiburi on tuntud "kringlilinnana" (vene keeles "Крендельный город"). Viiburi kringel (soome keeles "viipurinrinkeli") on magus, kardemoni ja paljude muude vürtsidega küpsetis, mis väidetavalt pärineb 14. sajandist, põhineb frantsiskaani munkade retseptil ja jõudis Peeter I ajal ka Vene tsaaride lauale.
Ligikaudu 16. sajandist saati on sepistatud kringlid kasutusel pagaripoodide sümbolina.
Uchte

Uchte on vald Saksamaal Alam-Saksi liidumaal Nienburgi kreisis. Valla pindala on 90,69 km². 31. detsembril 2017 elas seal 4952 inimest. Vald asub umbes 25 km Nienburgist edelas ja 25 km Mindenist põhjas.
Warmsen

Warmsen on vald Saksamaal Alam-Saksi liidumaal Nienburgi kreisis. Valla pindala on 81,61 km². 31. detsembril 2017 elas seal 3256 inimest.
Tööõigus

Tööõigus (ingl "labour law") on õigusnormide kogum, millega reguleeritakse töötaja ja tööandja töölepingulisi töösuhteid ning töötingimuste kollektiivset kujunemist. Tööõigus jaotub kaheks suureks valdkonnaks: individuaal-tööõiguseks ja kollektiiv-tööõiguseks. Individuaalse töölepingu alus on poolte sõlmitud tööleping ning kollektiivsete töösuhete alus on töötajate esindusorganisatsiooni sõlmitud kollektiivleping.
Tööõiguse olemus ja põhimõtted.
Tööõigus reguleerib töötaja ja tööandja suhet. Tööõigus on töötajat kaitsev õigus: kuna töötaja on majanduslikult nõrgem pool, tagab tööõigus minimaalsed töötamiseks vajalikud tingimused.
Tööõiguse põhimõtted:
Tööõigus avaliku ja eraõiguse sfääris.
Tööõigus sisaldab nii avaliku õiguse kui ka eraõiguse norme. Eraõigus reguleerib üksikisikute suhteid ja tehinguid. Avalik õigus reguleerib riigi ning riigi ja üksikisiku vahelisi suhteid. Tööõigus asetseb Eestis eraõiguse all iseseisva õigusharuna.
Tööõiguse arenemine.
Masstootmise tekkimisega XIX sajandi lõpul hakkas arenema ka tööõigus. Vajadus tööõiguse järele tekkis olukorrast, kus vaesemad inimesed tegid tööd rikkamate jaoks, et end ja oma perekonda üleval pidada, kuid ei suutnud end seejuures ise kuidagi kaitsta ning see maksis neile tihti tervise. Seega tuli sekkuda riigil, et mõlemal poolel oleksid töösuhtes mõistlikud tingimused.
Tööõiguse allikad.
Tööõiguse allikad on järgmised:
Charles Hayteri värvisüsteem

Charles Hayteri värvisüsteem avaldati inglise portreemaalija Charles Hayteri raamatus "A New Practical Treatise on the Three Primitive Colours Assumed as a Perfect System of Rudimentary Information", mis ilmus 1826. aastal Londonis.
Ülesehitus.
Värvisüsteemi geomeetriline kuju oli ringidest kokku pandud ümarat kolmnurka meenutav kujund, mida autor ise nimetas kompendiumiks ("compendium"). Süsteem põhineb subtraktiivsel värvisünteesil. Kunstnik valis primaarvärvideks gummiguti ("gamboge", kollane), karmiinlaki ("Lake", punane) ja Preisi sinise ("Prussian-Blue"). Kujund esitles kolme värvi segamisel saadavaid teise ja kolmanda astme segusid, vastavalt sekundaarvärve oranži, rohelist ja violetset ning tertsiaarvärve oliivrohelist ("olive"), pruuni ("brown") ja kiltkivihalli ("slate"). Kompendiumi keskel oli must värv.
Sama kujundit kasutades lõi Hayter edasiarendusi, milles lisaks puhastele värvidele ja segudele oli sisemistes ringides lisatud musta lisamisel tekkivaid tumedaid värvivarjundeid ("shades"), varjunditest järjestas ta tumeneva värvispiraali (spiraali keskosa poole väheneb heledus ja kromaatilisus), kus on äratuntav spektrivärvide järgnevus.
Charles Hayteri teos ilmus must-valgena ja illustratsioonid on käsitsi koloreeritud. Seepärast pole võimatu, et igas trükises võivad illustratsioonid veidi erineda. Nii on veebiportaalis archive.org asuvas raamatus frontispissi kompendiumi punase värv soojatooniline kinaverpunane, mitte karmiin, nagu näeb ette teooria.
Seosed teiste värvisüsteemidega.
Keskel asuva musta suunas tumenevad varjundid esinevad ka Moses Harrise 20-osalises "prismaatilises värviskaalas", samuti Matthias Klotzi värvidiagrammis. Ka James Sowerby kromaatiline skaala näitab lisaks puhastele värvidele (ja heledatele varjunditele) mitme astme segusid ja tumedaid varjundeid. Kõik eelnimetatud isikud olid praktiseerivad kunstnikud või illustraatorid ja nende värvisüsteemid olulise praktilise suunitlusega. Nii Hayter kui ka Sowerby olid tuttavad Thomas Youngi teosega "Theory of Trichromatic Vision".
Elmar Korko

Elmar Korko (26. jaanuar (vkj) / 8. veebruar 1908 Tartu – 10. juuli 1941 Tartu) oli Eesti sõudja ja jääpallur ning politseinik ja kaitseliitlane. 
Lõpetas 1928. aastal Hugo Treffneri Gümnaasiumi. 
Mõrvati koos abikaasa Enega Tartus Suvesõja ajal ujula juures vahetult enne Vabadussilla õhkulaskmist, kui Emajõe vasak kallas oli jäänud Tartu ülestõusu aegu Nõukogude poole kätte. 
Sport.
Sportima hakkas ta Tartu Kalevis. Alates 1922. aastast harrastas spordiklubis Taara sõudmist. Tuli 1932. aastal jääpalli Eesti meistrivõistlustel Tartu Kalevi meeskonnas 2. kohale.
1936. aastal oli ta Berliini suveolümpiamängude sõudevõistlustel ühepaadil eelsõidus ja lohutussõidus kolmas, kokkuvõttes 13. kohal. 
Tegutses kergejõustiku-, ujumis-, maadlus- ja poksivõistlustel kohtunikuna. Töötas Kaitseliidu Tartu maleva staabis kirjutajana ja teenis politseis. Kergejõustiklasena saavutas parimaid tulemusi jooksus: 1500 m 4.20,0 ja 3000 m 9.29,5 (1928).
Vesikringel

Vesikringel (saksa keeles "Brezel") on Saksamaal populaarne väike pärmitainast kringel, mida on algselt vees keedetud ja hiljem küpsetatud. Vesikringlid on tavaliselt soolased, kuid võivad olla ka magusad, sageli tarvitatakse neid suupistena. 
Algul paastutoiduna populaarsetest vesikringlitest, mille 13. sajandil tõid Taani katoliku mungad, arvatakse pärinevat muud Põhja-Euroopas levinud kringlitüübid. Luksemburgis on suure paastu neljas pühapäev "Bretzelsonndeg" ehk "vesikringlipühapäev", mil poisid kingivad tüdrukutele magusaid vesikringleid. Saksamaal, kus vesikringleid süüakse sageli tavalise leiva või saia asemel toidu kõrvale, leidub samuti ohtralt vesikringlitega seotud traditsioone. Nii tähistatakse Speyeri linnas juuli teisel nädalavahetusel Brezelfesti, mis on Reini ülemjooksul suuruselt teine õllefestival ja toob igal aastal linna umbes 300 000 külalist.
Levik Ühendriikides.
Ameerika Ühendriikides tutvustasid vesikringleid 18. sajandil Saksa ja Šveitsi sisserändajad. Nüüdseks on USA vesikringlitööstuse väärtus kasvanud üle 550 miljoni dollari. Keskmiselt tarvitab iga ameeriklane aastas umbes 700 grammi vesikringleid. 1993. aastal avati Philadelphias vesikringlimuuseum. 2003. aastal kuulutas Pennsylvania kuberner Ed Rendell 26. aprilli riiklikuks vesikringlipäevaks, tunnustamaks vesikringlite tähtsust osariigi ajaloos ja majanduses.
Poliitilis-meditsiinilised nõuanded.
2002. aasta jaanuaris meenutas USA president George W. Bush pressikonverentsil, kuidas ta vesikringli tõttu lämbuma hakkas, ning hoiatas: "Kui te sööte vesikringleid, närige enne neelamist. Kuulake oma ema."
Aasta prokurör

Aasta prokurör on Eesti aunimetus, mida antakse prokuröridele nende silmapaistvate töötulemuste eest. 
Aasta prokuröre valitakse aastast 2002. Aasta prokuröri valivad välja juhtivprokurörid ja riigi peaprokurör.
Northeimi kreis

Northeim on kreis Saksamaal Alam-Saksi liidumaal.
Kreisi pindala on 1267 km². 31. detsembril 2017 elas seal 133 046 inimest.
Kreis külgneb (loodest ja päripäeva) Holzmindeni, Hildesheimi, Goslari ja Göttingeni kreisidega ning Hesseni liidumaaga (Kasseli kreis).
Ajalugu.
Keskajal oli piirkond Braunschweig-Lüneburgi hertsogkonna osa. Hiljem kuulus enamus sellest Hannoveri kuningriiki ja siis Preisi kuningriiki. 1885. aastal lõi Preisi valitsus äsjaomandatud provintsides kreisid. 1884. aastal loodi Einbecki, Northeimi ja Uslari kreisid. Northeim ja Uslar ühendati 1932. aastal ja 1974. aastal ühendati nendega veel Einbeck. Kreisi pindala laiendati veelgi 1977. aastal, kui mõned naaberkreiside vallad (Gandersheim ja Osterode am Harz) ühendati Northeimi kreisiga.
Loodus.
Kreis paikneb Weserberglandi mägedes. Weser moodustab kreisi läänepiiri. Veel üks jõgi, Leine, voolab läbi kreisi lõunast põhja. See ühineb Rhume jõega, mis voolab läbi Northeimi linna, ja Ilme jõega, mis voolab läbi Einbecki linna.
Linnad ja vallad.
Inkorporeerimata alad: